Hsamonghkam (civitas)
Hsamönghkam (nomen Shan; Birmanice Thamaingkan) fuit pagus in regione Myelat sita, una inter eas quas Britanni, Birmania anno 1886 debellata, in formam civitatis confirmaverunt et in provincia Civitatum Shan includerunt. Haec civitas superficiem habuit 296 milium passuum quadratorum, incolas autem 12 081 (anno 1897); civitates finitimas habuit Kyong, Pwela, Mawnang, Yawnghwe, Loimaw, Loiai, Pangmi, sed ad occidentem versus regionibus Meiktila et Yamethin Birmaniae confinivit. Caput civitatis fuit vicus Hsamönghkam. Anno 1947 territorium in singulam Civitatem Shan Birmaniae independentis inclusum est.